Lot 4-7 Windsor Road, Epsom, NH 03234 (MLS #4695482) :: Lajoie Home Team at Keller Williams Realty
MLS #: 4695482 Doen jou vleisaankope by Porky's - Business - Windhoek Express
Sunday, July 12th, 2020 16:44:20
Yolanda Nel Jy hoef nie tot “Black Friday” te wag vir Porky’s Meat Market se spesiale aanbiedinge nie – jy kan nou al daar gaan aanklop!
“Kliënte kan reeds sedert 22 November van ’n hele paar spesiale aanbiedinge gebruik maak, wat tot 30 November geldig is,” sê die eienaar van die slaghuis, Sybrand Burger.
Hoendervlerkies kos hierdie week N$460 vir 10kg, terwyl duitjies jou N$370 vir 10kg gaan kos. Wildsvleismaalvleis is nou N$50 ’n kilogram, terwyl ’n mengsel van varkpote en varkskenkels N$40 ’n kilogram is.
Hierdie pryse is perfek om solank aankope vir die Kerstyd te maak.
Volgens Sybrand is die slaghuis al 30 jaar oud. “Dit gaan goed met die besigheid. Ons kan nie kla nie,” sê hy. Hulle het die afgelope drie dekades ook in personeelgetalle gegroei. “Ons het met vier personeellede begin en staan vandag al met 25 personeel sterk,” sê hy trots.
Porky’s is Maandae tot Vrydae vanaf 07:00 tot 15:30 en Saterdae vanaf 09:00 tot 11:00 oop. Hulle is in Rendsburgerstraat in Lafrenz geleë.
Gaan maak nog hierdie week ’n draai en slaan vir jou ’n winskopie los.